Ανάλυση και αξιολόγηση της φυτικής ποικιλότητας στη Δημοτική Ενότητα Συκεών του Δήμου Νεάπολης – Συκεών, Θεσσαλονίκη
Creators: name: Τσαχουρίδης, Μελέτιος Αριστείδη
Publisher: name: Aristotle University of Thessaloniki
Year: 2016
Subjects: Δασολογία
Συκιές
Ποικιλότητα
Forestry
Sykies
Diversity

description: Η Δημοτική Ενότητα Συκεών αποτελεί τμήμα του Δήμου Νεάπολης-Συκεών. Έχει έκταση 7,98 km2 και πληθυσμό περίπου 33.000 κατοίκους. Το υψόμετρο της περιοχής έρευνας κυμαίνεται από 37 m έως 197 m. Στην έρευνα αυτή επιχειρείται η ανάλυση και η αξιολόγηση της φυτικής ποικιλότητας στη Δημοτική Ενότητα Συκεών. Για την πραγματοποίηση αυτού του σκοπού έγινε α) η αναγνώριση και η καταγραφή των φυτικών taxa στην περιοχή έρευνας, β) η δημιουργία χλωριδικού καταλόγου με πληροφορίες για τη χωρολογία τους, τις μορφές διαβίωσής τους, την εκτίμηση του πληθυσμού τους, τους βιοτόπους που προτιμούν, καθώς και πληροφορίες για χρήσεις και ιδιότητες των φυτών, όπου αυτές υπάρχουν. Οι βιότοποι της περιοχής έρευνας διακρίθηκαν σε δύο βασικούς τύπους (ανθρωπογενείς, ημιφυσικοί) που με τη σειρά τους υποδιαιρέθηκαν σε τέσσερις μικρότερες κατηγορίες. Συνολικά συλλέχθηκαν 259 δείγματα φυτών που κατατέθηκαν στο Ερμπάριο του Εργαστηρίου Δασικής Βοτανικής – Γεωβοτανικής του τμήματος Δασολογίας και Φυσικού Περιβάλλοντος του Α.Π.Θ. (TAUF). Η καταγραφή έδωσε αποτελέσματα που υποδεικνύουν την ύπαρξη 114 taxa, από τα οποία τα 16 είναι αλλόχθονα. Τα Μεσογειακά taxa με την ευρεία έννοια αποτελούν το 39,4% της ποώδους χλωρίδας, ενώ σημαντικό ποσοστό κατέχει και η χωρολογική κατηγορία «Ευρώπη – ΝΔ Ασία. Στην περιοχή κυριαρχούν τα θερόφυτα (42,98%) και τα ημικρυπτόφυτα (23,68%). Υπάρχουν και αρκετά taxa με περισσότερες από μία μορφές διαβίωσης. Από τους ανθρωπογενείς βιοτόπους οι πλουσιότεροι χλωριδικά είναι οι πλευρές δρόμων, οι χώροι οργανωμένου πρασίνου και οι χέρσες εκτάσεις. Από τους ημιφυσικούς βιοτόπους πλουσιότεροι αναδείχθηκαν οι πευκώνες, οι πλευρές χωματόδρομων και μονοπατιών, καθώς και τα λιβάδια. Δεν απουσιάζουν και τα taxa που απαντώνται σε πολλούς τύπους βιοτόπων. Τα 54 από τα 114 taxa (47,37%) απαντούν αποκλειστικά στην κατηγορία των Ανθρωπογενών Τύπων Αστικών Βιοτόπων, ενώ τα 44 από τα 114 taxa (38,6%) απαντούν αποκλειστικά στην κατηγορία των Ημιφυσικών Τύπων Βιοτόπων. Τα 16 taxa που απομένουν και αποτελούν το 14,04% απαντούν και στις δύο κατηγορίες. Τα 92 από τα 114 taxa έχουν κάποιες γνωστές ιδιότητες και χρήσεις. Καταγράφηκαν 67 φαρμακευτικά, 66 εδώδιμα, 10 βαφικά, 2 υφαντικά και 10 καλλωπιστικά taxa.
description: The Municipal Unit of Sykies is part of Neapolis-Sykies Municipality. It has an area of 7.98 km2 and a population of about 33,000 residents. The elevation of the study area ranges from 37 m to 197 m. This study aims to analyze and evaluate the plant diversity in the urban and peri-urban environment of the Municipal Unit of Sykies. In order to accomplish this the following tasks had to be completed: a) the identification and registration of plant taxa in the study area, b) the creation of a floristic inventory with information about different plant chorology, life forms, population size (semi quantitative estimation Krigas 2004), habitat preference, as well as available information on their properties and uses. The habitats of the study area were divided into two basic types i.e. (man-made and semi-natural). A total of 259 plant samples were collected and submitted to the Herbarium of the Laboratory of Forest Botany – Geobotany, School of Forestry and Natural Environment of Aristotle University of Thessaloniki (TAUF). The results of the inventory indicate the existence of 114 taxa, of which 16 are alien. Mediterranean taxa in the broad sense of the term comprise 39,4% of the herbaceous flora, while the chorological category “Europe – SW Asia” is the second largest group (18,4%). The area is dominated by therophytes (42.98%) and hemicryptophytes (23.68%). There are several taxa with more than one life forms. The richest anthropogenic habitats in number of taxa are roadsides, organized green spaces and fallow land. Of the semi-natural habitats, the pine woodlands are the richest, the sides of dirt roads and paths come second and meadows claim the third place. A number of taxa are found in several habitat types. Fifty-four (54) of the 114 taxa (47,37%) are found only in the category of Man-Type Urban Habitat, while 44 of the 114 taxa (38,6%) are found only in the category of Semi-Natural Habitat Types. The 16 remaining taxa that represent 14.04% occur in both categories. 92 of the 114 taxa are known for their properties and uses. Of those taxa, 67 are medicinal, 66 edible, 10 tinctorial, 2 fibrous and 10 ornamental.